
ស្ដីពី
ការជ្រើសរើសទីប្រឹក្សាផ្នែកច្បាប់ នៅការិយាល័យមេធាវី អិល អេស ធី
	ការិយាល័យមេធាវី អិល អេស ធី​(LST LAW OFFICE) សូមជម្រាបជូនដំណឹងដល់សាធារណៈជន និងនិស្សិតផ្នែកច្បាប់ ទាំងអស់ឱ្យបានជ្រាបថា ការិយាល័យមេធាវី អិលអេសធីច្បាប់យើងខ្ញុំ កំពុងមានតម្រូវការចាំបាច់ត្រូវការបុគ្គលិកផ្នែកច្បាប់បន្ថែម ដើម្បីបំពេញការងារជាជំនួយការមេធាវី ស្របតាមលក្ខខណ្ឌនៃការជ្រើសរើសដូចខាងក្រោម៖
១.លក្ខណ្ឌនៃការជ្រើសរើស
· បានទទួលលទ្ធផលជាប់នៅក្នុងការប្រឡងជ្រើសរើស របស់ការិយាល័យមេធាវី អិលអេស ធី
· បានបញ្ចាប់ការសិក្សាផ្នែកនីតិសាស្រ្តឆ្នាំទី៣ ដោយជោគជ័យ ឬមានកម្រិតសិក្សាខ្ពស់ជាងនេះ
· មានសមត្ថភាពល្អ អាចប្រើប្រាស់កម្មវិធីវាយអត្ថបទ និងកម្មវិធីការិយាល័យផ្សេងៗនៅលើកំព្យូរទ័រ
· ត្រូវមានសីលធម៌ សុជីវធម៌ រួសរាយរាក់ទាក់ ស្មោះត្រង់ និងត្រូវរក្សាតម្លៃវិជ្ជាជីវៈការងារឱ្យបានល្អ
· ភាពរហ័សរហួន ឧស្សាហ៍ព្យាយាម និង មានទំនួសខុសត្រូវខ្ពស់ ក្នុងការបំពេញការងារ
· លើកទឹកចិត្តចំពោះបេក្ខជនដែលអាចប្រើប្រាស់ភាសាចិន ឬភាសាអង់គ្លេសបាន
· លើកទឹកចិត្តចំពោះបេក្ខជន ដែលមានបទពិសោធន៍ល្អក្នុងការងារវិស័យច្បាប់
២.ការងារដែលត្រូវបំពេញ
· សិក្សា វិភាគសំណុំរឿង និងរៀបចំឯកសារផ្សេងៗ រាល់ចំណាត់ការនីតិវិធីទាំងអស់ក្នុងសំណុំរឿង និង ការ តាក់តែងកិច្ចសន្យា ឬលិខិតគតិយុត្តផ្សេងៗទៀត
· ចុះបំពេញការងារជាមួយមេធាវីនៅតាមស្ថាប័នតុលាការ ឬក្រុមហ៊ុនដៃគូ
· ចូលរួមប្រជុំកិច្ចប្រឹក្សាយោបល់ផ្នែកច្បាប់នានារវាងមេធាវី និងអតិថិជន
· រៀបចំការណាត់ជួប និងទំនាក់ទំនងជាមួយកូនក្តី ឬអតិថិជន
· ធ្វើការទំនាក់ទំនងជាមួយអតិថិជន ក្រុមហ៊ុនជាដៃគូ និងស្ថាប័នពាក់ព័ន្ធ
· ស្រាវជ្រាវច្បាប់ បទដ្ឋានគតិយុត្ត និងបច្ចុប្បន្នភាពនៃច្បាប់
· កិច្ចការផ្សេងៗទៀត តាមការចាំបាច់របស់ការិយាល័យ។


៣.អត្ថប្រយោជន៍ដែលទទួលបាន
· ទទួលបាននូវប្រាក់ខែ ឬឧបត្ថម្ភសមរម្យ និងប្រាក់លើកទឹកចិត្តផ្សេងទៀត ផ្អែកទៅតាមសមត្ថភាពការងារ
· ទទួលបាន បទពិសោធន៍ការងារផ្នែកច្បាប់ តាមរយៈការអនុវត្តជាក់ស្តែង
· មានឱកាសចូលបម្រើការងារពេញសិទ្ធិ
· អភិវឌ្ឍន៍ខ្លួនដើម្បីក្លាយជាអ្នកវិជ្ជាជីវៈផ្នែកច្បាប់ នាពេលអនាគត
· មានការបណ្តុះបណ្តាលពង្រឹងសមត្ថភាពបន្ថែមលើផ្នែកច្បាប់ និងជំនាញផ្សេងទៀត ដែលផ្តល់ដោយមេធាវី ដែលមានបទពិសោធន៍ផ្នែកច្បាប់ជាច្រើនឆ្នាំ
៤. ពេលវេលាធ្វើការ
·  ថ្ងៃច័ន្ទ ដល់ ថ្ងៃសៅរ៍ (ថ្ងៃសោរ៍ប្រចាំការតាមវេន)
· ព្រឹកចាប់ពីម៉ោង ៨:០០ - ១១:០០ និងរសៀលម៉ោង ១៣:០០ - ១៧:០០ (ពេញម៉ោង)
៥. ការដាក់ពាក្យសុំ
កាលបរិច្ឆេទទទួលពាក្យ ចាប់ផ្តើមពីថ្ងៃទី ……… ខែ………ឆ្នាំ២០២៦ នេះតទៅ រហូតដល់ថ្ងៃទី……. ខែ …….. ឆ្នាំ២០២៦ ។ បេក្ខជន ឬ បេក្ខនារីដែលមានបំណង និង ចំណាប់អារម្មណ៍ សូមរៀបចំតាក់តែងពាក្យស្នើសុំ ផ្ទាល់ខ្លួន ដោយភ្ជាប់មកជាមួយនូវប្រវត្តិរូបសង្ខេប ដែលមានបិទរូបថតបច្ចុប្បន្ន និង ភ្ជាប់មកជាមួយនូវសញ្ញាបត្រ ឬវិញ្ញាបនបត្រដែលចាំបាច់ផ្សេងៗទៀត មកកាន់ការិយាល័យមេធាវី អិលអេស ធី នៅរៀងរាល់ម៉ោងធ្វើការ ដែលមាន អាសយដ្ឋាន៖ អគារលេខ អេស៨_១៥ ជាន់ផ្ទាល់ដី ជាន់ទី៦ និង ៨ ផ្លូវហ្វីណង់ ភូមិ៧ សង្កាត់វាលវង់ ខណ្ឌ៧មករា រាជធានីភ្នំពេញ។
៦.ការប្រឡងជ្រើសរើស
· កាលបរិច្ឆេទប្រឡងជ្រើសរើស នៅថ្ងៃទី …. ខែ…. ឆ្នាំ២០….. វេលាម៉ោង ៨:០០នាទី ព្រឹក។
· មណ្ឌលប្រឡង៖ ការិយាល័យមេធាវី អិលអេស ធី។
· វិញ្ញាសារសរសេរ និងផ្ទាល់មាត់៖ នីតិរដ្ឋប្បវេណី នីតិវិធីរដ្ឋប្បវេណី នីតិព្រហ្មទណ្ឌ និងនីតិវិធីព្រហ្មទណ្ឌ រយៈពេល ៣ ម៉ោង។
៧. ការដាក់ពាក្យ
ចំពោះនិស្សិត ឬបេក្ខជន និងបេក្ខនារី ដែលមានចំណាប់អារម្មណ៍ សូមផ្ញើរប្រវត្តិរូបសង្ខេប និងឯកសារផ្សេងៗទៀត រៀង រាល់ម៉ោងតាមរយៈ៖
· គេហទំព័រ (Facebook) ឈ្មោះ ការិយាល័យមេធាវី អិល អិស ធី
· លេខទូរស័ព្ទ ០៨៩ ៣៥ ៩៩ ៩១(តេឡេក្រាម)
· មកកាន់ការិយាល័យមេធាវី អិលអេស ធី (LST LAW OFFICE) អាសយដ្ឋាន៖ អគារលេខ អេស៨_១៥ ជាន់ផ្ទាល់ដី ជាន់ទី៦ និង ៨ ផ្លូវហ្វីណង់ ភូមិ៧ សង្កាត់វាលវង់ ខណ្ឌ៧មករា រាជធានីភ្នំពេញ។ 



ថ្ងៃ............... ខែអស្សុជ ឆ្នាំមមី អដ្ឋស័ក ពុទ្ធសករាជ ​                         ​​​​		២៥៧០ ត្រូវនឹងថ្ងៃទី១៦ ខែតុលា ឆ្នាំ២០២៦
 				  ការិយាល័យមេធាវី អិលអេស ធី 



